Diari Oficial de la Generalitat Valenciana


Sumari del DOGV 8196, del 22-12-2017 (2017/10093)

Informe ambiental i territorial estratègic favorable a la modificació puntual número 25 del PGOU, canvi de qualificació de sòl terciari i zona verda sector industrial P-Alfaç III.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   8196

Data del DOGV
:   22-12-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/10121


Data del document
:   27-11-2017

Organisme emissor
:   Ajuntament d'Ibi

Tipus de document
:   Anunci

Descriptors 

:   * Ibi
    * administració local
    * pla d'urbanisme

Informe ambiental i territorial estratègic favorable a la modificació puntual número 25 del PGOU, canvi de qualificació de sòl terciari i zona verda sector industrial P-Alfaç III. [2017/10588]  
En compliment del que disposa l'article 51.7 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana, i en compliment del que s'ha disposat per acord de la Junta de Govern Local, adoptat el dia 20 de novembre de 2017, es procedeix a la publicació de l'informe ambiental i territorial estratègic favorable, en el procediment simplificat d'avaluació ambiental i territorial estratègica de la modificació puntual número 25, del Pla general d'ordenació d'Ibi, canvi de qualificació sòl terciari i zona verda sector industrial P-Alfaç III.  
Es dóna compte de la proposta d'acord subscrita pel tinent d'alcalde delegat de l'Àrea d'Urbanisme, Obres, Cementeri i Medi Ambient, de 9 de novembre de 2017, en la qual s'expressa:  
«Vist l'expedient que es tramita en el Departament d'Urbanisme d'aquest ajuntament relatiu a la modificació puntual núm. 25 del PGOU, canvi de qualificació sòl terciari i zona verda sector industrial P-Alfaç III.  
Vist l'informe proposta emés amb data 8 de novembre de 2017, per la coordinadora de Territori i Medi Ambient i l'arquitecta municipal, els antecedents, fonaments jurídics i consideracions del qual es transcriuen a continuació:  
«Antecedents:  
Amb data 2 de novembre de 2015 el Ple de la corporació va acordar sol·licitar a la Conselleria d'Infraestructures, Territori i Medi Ambient l'inici de l'avaluació ambiental i territorial estratègica, de la modificació puntual núm. 25 del Pla general d'ordenació urbana d'aquest municipi, canvi de qualificació sòl terciari i zona verda sector industrial P-Alfaç III.  
Amb data 11 de maig de 2016 es rep en aquest ajuntament acord adoptat per la Comissió d'Avaluació Ambiental i Estratègica, en sessió celebrada el dia 28 d'abril de 2016, pel qual s'emet l'informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 25 del Pla general d'ordenació urbana, sector industrial P-Alfaç III, d'Ibi, per considerar que no té efectes significatius en el medi ambient.  
  
Amb data 6 de juny de 2016 el Ple de la corporació va acordar sotmetre a informació pública la proposta de modificació puntual núm. 25.  
  
Amb data 2 d'agost de 2016 es publica en el Diari Oficial de la Generalitat Valenciana edicte pel qual se sotmet a informació pública la modificació.  
Amb data 26 d'octubre de 2016 se sol·licita l'emissió d'informe el Consell Jurídic Consultiu de la Comunitat Valenciana, en virtut del que disposa l'article 11 de la Llei 10/1994, de 19 de desembre, i 3l 66 del Reglament orgànic, aprovat per Decret 138/96, de 16 de juliol, del Govern Valencià.  
Amb data 2 de gener de 2017 es rep en aquest ajuntament dictamen emés pel Consell Jurídic Consultiu de la Comunitat Valenciana en què conclou que no queda justificada la modificació puntual de Pla general d'ordenació urbana núm. 25, canvi de qualificació de sòl terciari a zona verda sector industrial P-Alfaç III, ni pel que fa a les zones verdes i als espais lliures, com tampoc amb caràcter general.  
  
Pels serveis tècnics municipals s'ha redactat nova proposta de modificació puntual que esmena les deficiències indicades pel Consell Jurídic Consultiu de la Comunitat Valenciana.  
L'alcalde president, amb data 10 de juliol de 2017, en virtut del que disposa l'article 57.1.c de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, resol sotmetre a informació pública, pel termini de 20 dies, la nova proposta de modificació puntual núm. 25, canvi de qualificació sòl terciari i zona verda sector industrial P-Alfaç III, del PGOU d'Ibi, junt amb els informes i al·legacions que sustenten la modificació.  
Al mateix temps se sol·licita informe als organismes afectats i a les entitats subministradores de serveis públics que resulten afectats; es presenten al·legacions per:  
- Ibivisión, SAU.  
- Iberdrola Distrubución Eléctrica, SA.  
- Hidraqua, SA.  
- Entitat Pública Empresarial de Sòl (SEPES).  
Fonaments jurídics:  
L'article 57.1.c de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana, disposa que:  
  
?c) Si, com a conseqüència d'informes i al·legacions, es pretén introduir canvis substancials en la proposta de pla, abans d'adoptar-los es comunicarà als interessats i, mitjançant una resolució de l'alcalde, se sotmetran a informació pública pel termini de 20 dies, acompanyats dels informes i al·legacions que sustenten la modificació proposada. La publicació i notificació als interessats es faran conforme a l'article 53 d'aquesta llei. Durant eixe període s'admetran, per al seu examen i consideració, noves al·legacions referides als canvis proposats; podran inadmetre's les que reiteren arguments i redunden en aspectes prèviament informats. En aquest cas d'introducció de canvis substancials en la proposta d'un pla o programa que haguera sigut objecte d'un procediment simplificat d'avaluació ambiental i territorial estratègica, per absència d'efectes significatius sobre el medi ambient i el territori, serà necessari requerir de l'òrgan ambiental i territorial un informe que determine si les modificacions que es pretén introduir no tindran efectes significatius sobre el medi ambient i el territori o si requereixen la tramitació del procediment ordinari d'avaluació ambiental i territorial estratègica, per ser previsible que es produïsquen efectes significatius sobre el medi ambient i el territori.-  
  
L'article 48.c de la LOTUP, estableix que l'òrgan ambiental i territorial és l'òrgan autonòmic, dependent de la conselleria competent en matèria d'ordenació del territori i medi ambient que realitza l'anàlisi tècnica dels expedients d'avaluació ambiental i territorial, formula les declaracions ambientals i territorials estratègiques, i en col·laboració amb l'òrgan promotor i substantiu, vetla per la integració dels aspectes ambientals, junt amb els territorials i funcionals, en l'elaboració del pla o del programa. L'òrgan ambiental i territorial serà l'ajuntament del terme municipal de l'àmbit del planejament objecte de l'avaluació ambiental, sense perjudici de l'assistència i la cooperació de les diputacions provincials d'acord amb la legislació de règim local, en els casos següents:  
1. En els instruments de planejament urbanístic que afecten únicament i exclusivament l'ordenació detallada del sòl urbà definida en la present llei.  
2. En els instruments de planejament urbanístic que, en el desenvolupament de planejament avaluat ambientalment, afecten únicament i exclusivament l'ordenació detallada del sòl urbanitzable definida en la present llei.  
3. En els instruments de planejament urbanístic que afecten únicament i exclusivament l'ordenació estructural del sòl urbà que compte amb els serveis urbanístics efectivament implantats, sense modificar l'ús dominant de la zona establida en l'ordenació estructural.  
  
La competència en matèria d'avaluació ambiental i territorial estratègica no està assignada a cap òrgan per la Llei 7/1985, reguladora de les bases de règim local. No obstant això, com que l'aprovació dels plans urbanístics correspon al Ple de la corporació, en virtut del que disposa l'article 22.c de l'esmentat cos legal, resulta convenient que l'avaluació ambiental i territorial estratègica la realitze un altre òrgan municipal.  
Pel que a la vista del que estableix la Llei 7/1985, pot ostentar la condició d'òrgan ambiental municipal, l'alcalde, en virtut de la competència residual que ve regulada en l'article 21.1.s.  
Mitjançant decret de l'Alcaldia, de data 18 de juny de 2016, es va delegar en la Junta de Govern Local l'atribució establida en l'article 21.1.s de la Llei de bases de règim local.  
Consideracions:  
Examinada la nova proposta de modificació puntual del PGOU i d'acord amb els criteris de l'annex VIII de la LOTUP, i tenint en compte les consultes realitzades, i vist que no té incidència en el model territorial ni suposa afecció al patrimoni natural, es pot concloure que el procediment d'avaluació simplificada és bastant per a determinar que la nova modificació tampoc presenta efectes significatius sobre el medi ambient i el territori i no requereix la tramitació del procediment ordinari d'avaluació ambiental i territorial estratègica.»  
  
Vist tot el que antecedeix, aquest tinent d'alcalde delegat de l'Àrea d'Urbanisme, Obres, Cementeri i Medi Ambient, en virtut del decret de l'Alcaldia de data 21 de juny de 2016 (BOP 122, de 28.06.2017), eleva a la Junta de Govern Local, com a òrgan ambiental municipal, la següent  
Proposta d'acord:  
Primer. Emetre informe ambiental i territorial estratègic favorable a la modificació puntual núm. 25, del PGOU, canvi de qualificació sòl terciari i zona verda sector industrial P-Alfaç III, ja que d'acord amb els criteris de l'annex VIII de la LOTUP, no tindrà efectes significatius sobre el medi ambient, i correspondrà continuar amb la tramitació de la modificació d'acord amb la normativa sectorial, ajustant-se als condicionants de l'anterior informe ambiental i territorial estratègic, emés per la Comissió d'Avaluació Ambiental, en sessió celebrada el dia 28 d'abril de 2016.  
Segon. Comunicar el present acord al Departament d'Urbanisme per a continuar amb el procediment d'aprovació.  
Tercer. Remetre el present acord al Diari Oficial de la Generalitat Valenciana per a la seua publicació.»  
  
Com que no es promou cap intervenció, se sotmet l'assumpte a votació i la Junta aprova la proposta transcrita per unanimitat dels assistents, huit membres presents dels huit que la componen.  
  
Ibi, 27 de novembre de 2017.- El tinent d'alcalde: Santiago Cózar Valls.